# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## V. volebné obdobie

Číslo: 2934/2010

**169a**

# Spoločná správa

**výborov Národnej rady Slovenskej republiky o prerokovaní vládneho návrhu zákona o Rozhlase a televízii Slovenska a o zmene a doplnení niektorých zákonov (tlač 169) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 176 z  5. novembra 2010 pridelila vládny návrhzákona o Rozhlase a televízii Slovenska a o zmene a doplnení niektorých zákonov (tlač 169) na prerokovanie týmto výborom:

Ústavnoprávnemu výboru Národnej rady SR,

Výboru Národnej rady SR pre financie a rozpočet a

Výboru Národnej rady SR pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona odporučili schváliť:

Ústavnoprávny výbor NR SR uznesením č. 97 z 24. novembra 2010 so zmenami a doplnkami,

Výbor NR SR pre financie a rozpočet uznesením č. 72 z 18. novembra 2010 s pozmeňujúcimi a doplňujúcimi návrhmi a

Výbor Národnej rady SR pre kultúru a médiá uznesením č. 42 z  23. novembra 2010.

**IV.**

Výbory Národnej rady Slovenskej republiky, ktoré predmetný vládny návrh zákona prerokovali, prijali **pozmeňujúce a doplňujúce návrhy:**

1. V čl. I sa v § 10 ods. 6 slová „s audiovizuálnou mediálnou komunikáciou“ nahrádzajú slovami „s mediálnou komerčnou komunikáciou“.

Uvedený pojem náš právny poriadok nepozná, v § 31a zákona č. 308/2000 Z. z. je upravená mediálna komerčná komunikácia.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I, § 12 ods. 1 písm. a) sa slová „§ 11 ods. 1“ nahrádzajú slovami „§ 11 ods. 1, 3 a 4“.

Odkaz len na ustanovenie § 11 ods. 1 pôsobí zužujúco, keďže ustanovenia § 11 ods. 3 a 4 obsahujú osobitnú úpravu dĺžky a plynutia funkčného obdobia, čo je tiež potrebné zohľadniť pri skončení výkonu funkcie člena rady.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I, § 19 ods. 10 sa slová „odseku 2“ nahrádzajú slovami „odseku 3“.

Oprava nesprávneho vnútorného odkazu.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I, § 20 ods. 1 písm. b) sa slová „na zabezpečenie“ nahrádzajú slovami „na úhradu výdavkov na zabezpečenie“.

Zosúladenie s § 21 ods. 1 písm. b).

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I, § 20 ods. 1 písm. j) sa slová „a) až j)“ nahrádzajú slovami „a) až i)“.

Oprava nesprávneho vnútorného odkazu.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I, sa v § 23 odsek 6 vypúšťa.

Ďalšie odseky sa primerane prečíslujú a v nadväznosti na to sa vykoná aj úprava vnútorných odkazov v týchto odsekoch.

Ustanovenie sa vypúšťa z dôvodu nadbytočnosti a duplicity, keďže uvedená problematika je už obsiahnutá v § 23 ods. 5.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I sa v § 23 ods. 15 prvej vete za slovo „rozpočtu“ vkladajú slová „Rozhlasu a televízie Slovenska“.

Spresnenie ustanovenia.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I sa v § 23 ods. 17 slová „rozpočtu na rok 2011 pre Rozhlas a televíziu Slovenska“ nahrádzajú slovami „rozpočtu Rozhlasu a televízie Slovenska na rok 2011“.

Spresnenie ustanovenia.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. I sa v § 26 druhej vete vypúšťa slovo „nových“.

V danom prípade nemôže ísť o nových členov rady, keďže ide o prvých členov rady.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. II sa za 3. bod vkladá nový 4. bod, ktorý znie:

„4. V § 7 ods. 2 sa slová „Rady Slovenskej televízie9) a člena Rozhlasovej rady10)“ nahrádzajú slovami „rady Rozhlasu a televízie Slovenska9)“.

Ďalšie body v čl. II sa primerane prečíslujú.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. II, 4. bode sa v § 11ods. 4 a 5 vypúšťajú slová „tohto zákona“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. II, 4. bode sa v § 11 ods. 5 a 6 slová „internetovej stránke“ nahrádzajú slovami „webovom sídle“.

Zosúladenie terminológie so zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. Čl. II sa dopĺňa 7. bodom, ktorý znie:

„7. V celom texte zákona sa slová „internetová stránka“ vo všetkých tvaroch nahrádzajú slovami „webové sídlo“ v príslušnom tvare a slová „svojej internetovej stránky“ vo všetkých tvaroch sa nahrádzajú slovami „svojom webovom sídle“ v príslušnom tvare.

Zosúladenie terminológie so zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. III sa v úvodnej vete za slová „sa mení“ vkladajú slová „a dopĺňa“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. III sa za 1. bod vkladá nový 2. bod, ktorý znie:

„2. V poznámke pod čiarou k odkazu 4 sa citácia „Zákon č. 619/2003 Z. z.. Zákon č. 16/2004 Z. z.“ nahrádza citáciou „Zákon č. .../2010 Z. z.“.

Ďalšie body v čl. III sa primerane prečíslujú.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. III, 8. bode sa za slovom „služby“ vypúšťa čiarka a slová „ktoré nasledujú po slovách „verejnoprávny vysielateľ“ v príslušnom tvare“.

Legislatívno-technická úprava; vypustenie z dôvodu nadbytočnosti.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. IV 3. bod znie:

„3. V § 33 ods. 1 písm. a) sa nad slovom „diel“ odkaz 29 vypúšťa. Poznámka pod čiarou k odkazu 29 sa vypúšťa.“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. IV 5. bod znie:

„5. V § 33 ods. 1 písm. b) prvý bod sa nad slovom „výkonu“ odkaz 31 vypúšťa. Poznámka pod čiarou k odkazu 31 sa vypúšťa.“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. V sa v 1., 2. a 4. bode slová „rozhlasového a televízneho vysielania“ nahrádzajú slovami „rozhlasového vysielania a televízneho vysielania“.

Spresnenie ustanovenia v súlade s Legislatívnymi pravidlami tvorby zákonov, keďže ide o dve formy vysielania.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

1. V čl. VI sa v úvodnej vete vypúšťajú slová „a dopĺňa“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

### Gestorský výbor odporúča schváliť

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. spoločnej správy k tomuto vládnemu návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený vládny návrh zákona (tlač 169) **schváliť.**

O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať **spoločne**  s návrhom  **schváliť.**

Gestorský výbor určil poslanca Jozefa Viskupiča za spoločného spravodajcu výborov na prerokovanie návrhu zákona v druhom a treťom čítaní v Národnej rade Slovenskej republiky a poveril ho, aby informoval o výsledku rokovania výborov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 45 z  30. novembra 2010.

Bratislava 30. novembra 2010

**Dušan Jarjabek**, v. r.

predseda

Výboru NR SR pre kultúru a médiá